title: Rådets afgørelse 2014/384/FUSP af 23. juni 2014 om ændring af afgørelse 2011/426/FUSP om udnævnelse af Den Europæiske Unions særlige repræsentant i Bosnien-Hercegovina

text:
               24.6.2014

               DA

               Den Europæiske Unions Tidende

               L 183/65

         RÅDETS AFGØRELSE 2014/384/FUSP
   af 23. juni 2014
   om ændring af afgørelse 2011/426/FUSP om udnævnelse af Den Europæiske Unions særlige repræsentant i Bosnien-Hercegovina
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 31, stk. 2, og artikel 33,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 18. juli 2011 afgørelse 2011/426/FUSP (1) om udnævnelse af Peter SØRENSEN til Den Europæiske Unions særlige repræsentant (EUSR) i Bosnien-Hercegovina. EUSR's mandat udløber den 30. juni 2015.

               (2)

               Afgørelse 2011/426/FUSP, senest ændret ved afgørelse 2013/351/FUSP (2), gav EUSR det finansielle referencegrundlag for perioden fra den 1. september 2011 til den 30. juni 2014. Der bør fastlægges et nyt finansielt referencegrundlag for perioden fra den 1. juli 2014 til den 30. juni 2015.

               (3)

               EUSR gennemfører mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21.

               (4)

               Afgørelse 2011/426/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Afgørelse 2011/426/FUSP affattes således:

               1)

               I artikel 5, stk. 1, tilføjes følgende afsnit:
               »Det finansielle referencegrundlag til dækning af udgifterne i forbindelse med EUSR's mandat i perioden fra den 1. juli 2014 til den 30. juni 2015 udgør 5 250 000 EUR.«

               2)

               I artikel 13 tilføjes følgende stykke:
               »Den sidste samlede rapport om gennemførelsen af mandatet forelægges inden marts 2015.«

         Artikel 2
   Ikrafttræden
   Denne afgørelse træder i kraft på dagen for vedtagelsen.
   Den finder anvendelse fra den 1. juli 2014.

      Udfærdiget i Luxembourg, den 23. juni 2014.

            På Rådets vegne

         C. ASHTON

            Formand

      (1)  EUT L 188 af 19.7.2011, s. 30.

      (2)  EUT L 185 af 4.7.2013, s. 7.


title: 2013/139/EU: Rådets afgørelse af 18. marts 2013 om fastlæggelse af den holdning, der skal indtages på vegne af Den Europæiske Union i Det Internationale Sukkerråd for så vidt angår forlængelsen af den internationale sukkeroverenskomst af 1992

text:
               20.3.2013

               DA

               Den Europæiske Unions Tidende

               L 77/2

         RÅDETS AFGØRELSE
   af 18. marts 2013
   om fastlæggelse af den holdning, der skal indtages på vegne af Den Europæiske Union i Det Internationale Sukkerråd for så vidt angår forlængelsen af den internationale sukkeroverenskomst af 1992
   (2013/139/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtning:
   Den internationale sukkeroverenskomst af 1992 blev indgået ved Rådets afgørelse 92/580/EØF (1) og trådte i kraft den 1. januar 1993 for en periode på tre år til den 31. december 1995. Siden da er den med regelmæssige mellemrum blevet forlænget for yderligere perioder på to år ad gangen. Den blev senest forlænget ved beslutning truffet af Det Internationale Sukkerråd i juni 2011 og gælder indtil den 31. december 2013. Det er i Unionens interesse, at den forlænges igen. Kommissionen, der repræsenterer Unionen i Det Internationale Sukkerråd, bør derfor bemyndiges til at stemme for en sådan forlængelse —
   VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages i Det Internationale Sukkerråd, er at stemme for, at den internationale sukkeroverenskomst af 1992 forlænges for endnu en periode på op til to år.
   Kommissionen bemyndiges til at give udtryk for denne holdning i Det Internationale Sukkerråd.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 18. marts 2013.

            På Rådets vegne

         S. COVENEY

            Formand

      (1)  EFT L 379 af 23.12.1992, s. 15.


title: 2012/338/EU: Rådets afgørelse af 23. april 2012 om undertegnelse og indgåelse, på Unionens vegne, af aftalen i form af brevveksling mellem Den Europæiske Union på den ene side og Staten Israel på den anden side om udskiftning af bilaget til protokol nr. 1 og bilaget til protokol nr. 2 til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side

text:
               27.6.2012

               DA

               Den Europæiske Unions Tidende

               L 166/1

         RÅDETS AFGØRELSE
   af 23. april 2012
   om undertegnelse og indgåelse, på Unionens vegne, af aftalen i form af brevveksling mellem Den Europæiske Union på den ene side og Staten Israel på den anden side om udskiftning af bilaget til protokol nr. 1 og bilaget til protokol nr. 2 til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side
   (2012/338/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 20. november 1995 blev Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side (1) (i det følgende « Euro-Middelhavsaftalen«) undertegnet.

               (2)

               Den 14. november 2005 bemyndigede Rådet Kommissionen til at føre forhandlinger om yderligere liberalisering af samhandelen med landbrugsprodukter, forarbejdede landbrugsprodukter, fisk og fiskevarer med visse Middelhavslande. Forhandlingerne med Israel blev afsluttet med succes den 18. juli 2008. Resultatet af disse forhandlinger er indeholdt i en aftale i form af brevveksling mellem Det Europæiske Fællesskab og Staten Israel om gensidig liberalisering af foranstaltningerne for landbrugsprodukter, forarbejdede landbrugsprodukter, fisk og fiskevarer, udskiftning af protokol 1 og 2 og bilagene hertil og ændringerne af Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side (2) (i det følgende »aftalen fra 2010«), der trådte i kraft den 1. januar 2010.

               (3)

               Efter at aftalen fra 2010 var trådt i kraft, afholdt Kommissionen og Israel en række tekniske møder vedrørende aftalens gennemførelse. Møderne viste, at det var nødvendigt med nogle tekniske tilpasninger i Euro-Middelhavsaftalen for at opfylde forpligtelserne i de foregående aftaler mellem De Europæiske Fællesskaber og Staten Israel, som trådte i kraft i 2000 og 2006. Den 19. september 2011 afsluttede Kommissionen og Israel forhandlingerne vedrørende de nødvendige tekniske tilpasninger, som er indeholdt i en ny aftale i form af brevveksling mellem Den Europæiske Union på den ene side og Staten Israel på den anden side om udskiftning af bilaget til protokol nr. 1 og bilaget til protokol nr. 2 til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side (i det følgende »aftalen«).

               (4)

               Aftalen bør undertegnes på Unionens vegne med forbehold af senere indgåelse —

         VEDTAGET DENNE AFGØRELSE:
   Artikel 1
   Undertegnelsen af aftalen i form af brevveksling mellem Den Europæiske Union på den ene side og Staten Israel på den anden side om udskiftning af bilaget til protokol nr. 1 og bilaget til protokol nr. 2 til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side godkendes hermed på Unionens vegne med forbehold af aftalens indgåelse (3).
   Artikel 2
   Rådets Generalsekretariatet udarbejder det relevante fuldmagtsinstrument til undertegnelse af aftalen, med forbehold af dens indgåelse, til den eller de personer, der er udpeget af forhandleren af aftalen.
   Artikel 3
   Denne afgørelse træder i kraft på dagen efter vedtagelsen.

      Udfærdiget i Luxembourg, den 23. april 2012.

            På Rådets vegne

         C. ASHTON

            Formand

      (1)  EFT L 147 af 21.6.2000, s. 3.

      (2)  EUT L 313 af 28.11.2009, s. 83.

      (3)  Teksten til aftalen offentliggøres sammen med afgørelsen om dens indgåelse.


title: Den Udenrigs- og Sikkerhedspolitiske Komités afgørelse (FUSP) 2016/1194 af 12. juli 2016 om forlængelse af mandatet for missionschefen for EU-grænsebistandsmissionen ved grænseovergangen i Rafah (EU BAM Rafah) (EU BAM Rafah/1/2016)

text:
               22.7.2016

               DA

               Den Europæiske Unions Tidende

               L 197/3

         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2016/1194
   af 12. juli 2016
   om forlængelse af mandatet for missionschefen for EU-grænsebistandsmissionen ved grænseovergangen i Rafah (EU BAM Rafah) (EU BAM Rafah/1/2016)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets fælles aktion 2005/889/FUSP af 25. november 2005 om oprettelse af en EU-grænsebistandsmission ved grænseovergangen i Rafah (EU BAM Rafah) (1), særlig artikel 10, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               I henhold til artikel 10, stk. 1, i fælles aktion 2005/889/FUSP bemyndiges Den Udenrigs- og Sikkerhedspolitiske Komité (PSC) i overensstemmelse med traktatens artikel 38 til at træffe de relevante afgørelser med henblik på at udøve den politiske kontrol med og den strategiske styring af Den Europæiske Unions grænsebistandsmission ved grænseovergangen i Rafah (EU BAM Rafah), herunder afgørelsen om at udnævne en missionschef.

               (2)

               Den 7. juli 2015 vedtog PSC afgørelse EU BAM Rafah/1/2015 (2) om udnævnelse af Natalina CEA til missionschef for EU BAM Rafah fra den 1. juli 2015 til den 30. juni 2016.

               (3)

               Den 7. juli 2016 vedtog Rådet afgørelse (FUSP) 2016/1107 (3) om forlængelse af mandatet for EU BAM Rafah fra den 1. juli 2016 til den 30. juni 2017.

               (4)

               Unionens højtstående repræsentant for udenrigsanliggender og sikkerhedspolitik har foreslået at forlænge mandatet for Natalina CEA som missionschef for EU BAM Rafah fra den 1. juli 2016 til den 30. juni 2017 —

         VEDTAGET DENNE AFGØRELSE:
   Artikel 1
   Mandatet for Natalina CEA som missionschef for EU BAM Rafah forlænges fra den 1. juli 2016 til den 30. juni 2017.
   Artikel 2
   Denne afgørelse træder i kraft på dagen for vedtagelsen.
   Den anvendes fra den 1. juli 2016.

      Udfærdiget i Bruxelles, den 12. juli 2016.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  EUT L 327 af 14.12.2005, s. 28.

      (2)  Den Udenrigs- og Sikkerhedspolitiske Komités afgørelse (FUSP) 2015/1128 af 7. juli 2015 om udnævnelse af missionschefen for EU-grænsebistandsmissionen ved grænseovergangen i Rafah (EU BAM Rafah) (EU BAM Rafah/1/2015) (EUT L 184 af 11.7.2015, s. 16).

      (3)  Rådets afgørelse (FUSP) 2016/1107 af 7. juli 2016 om ændring af fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah) (EUT L 183 af 8.7.2016, s. 64).


title: Europa-Parlamentets afgørelse (EU) 2017/1692 af 27. april 2017 om afslutning af regnskaberne for Den Europæiske Unions Agentur for Net- og Informationssikkerhed for regnskabsåret 2015

text:
               29.9.2017

               DA

               Den Europæiske Unions Tidende

               L 252/271

         EUROPA-PARLAMENTETS AFGØRELSE (EU) 2017/1692
   af 27. april 2017
   om afslutning af regnskaberne for Den Europæiske Unions Agentur for Net- og Informationssikkerhed for regnskabsåret 2015
   EUROPA-PARLAMENTET,

               —

               der henviser til det endelige årsregnskab for Den Europæiske Unions Agentur for Net- og Informationssikkerhed for regnskabsåret 2015,

               —

               der henviser til Revisionsrettens beretning om årsregnskabet for Den Europæiske Unions Agentur for Net- og Informationssikkerhed for regnskabsåret 2015 med agenturets svar (1),

               —

               der henviser til Revisionsrettens erklæring (2) for regnskabsåret 2015 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 21. februar 2017 om decharge til agenturet for gennemførelsen af budgettet for regnskabsåret 2015 (05873/2017 — C8-0062/2017),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EU) nr. 526/2013 af 21. maj 2013 om Den Europæiske Unions Agentur for Net- og Informationssikkerhed (ENISA) og om ophævelse af forordning (EF) nr. 460/2004 (4), særlig artikel 21,

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (5), særlig artikel 108,

               —

               der henviser til forretningsordenens artikel 94 og bilag IV,

               —

               der henviser til betænkning fra Budgetkontroludvalget (A8-0115/2017),

               1.

               godkender afslutningen af regnskaberne for Den Europæiske Unions Agentur for Net- og Informationssikkerhed for regnskabsåret 2015;

               2.

               pålægger sin formand at sende denne afgørelse til den administrerende direktør for Den Europæiske Unions Agentur for Net- og Informationssikkerhed, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Antonio TAJANI

            Formand

         Klaus WELLE

            Generalsekretær

      (1)  EUT C 449 af 1.12.2016, s. 138.

      (2)  Se fodnote 1.

      (3)  EUT L 298 af 26.10.2012, s. 1.

      (4)  EUT L 165 af 18.6.2013, s. 41.

      (5)  EUT L 328 af 7.12.2013, s. 42.


Avis juridique important

|

32001D0886

2001/886/RIA: Rådets afgørelse af 6. december 2001 om udviklingen af anden generation af Schengen-informationssystemet (SIS II)

EF-Tidende nr. L 328 af 13/12/2001 s. 0001 - 0003

Rådets afgørelseaf 6. december 2001om udviklingen af anden generation af Schengen-informationssystemet (SIS II)(2001/886/RIA)RÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel 30, stk. 1, litra a) og b), artikel 31, litra a) og b), og artikel 34, stk. 2, litra c),under henvisning til Kongeriget Belgiens og Kongeriget Sveriges initiativ(1),under henvisning til udtalelse fra Europa-Parlamentet(2), ogud fra følgende betragtninger:(1) Schengen-informationssystemet, der er oprettet i henhold til bestemmelserne i afsnit IV i Schengen-konventionen af 1990 om gennemførelse af Schengen-aftalen af 14. juni 1985 om gradvis ophævelse af kontrollen ved de fælles grænser, i det følgende benævnt "Schengen-konventionen af 1990", er et vigtigt instrument for anvendelsen af bestemmelserne i Schengen-reglerne, således som de er integreret i Den Europæiske Union.(2) Schengen-informationssystemet har i sin nuværende form kun kapacitet til at betjene 18 deltagerlande. Det er på nuværende tidspunkt operationelt for 13 medlemsstater og to andre stater (Island og Norge), og det er hensigten, at det skal gøres operationelt for Det Forenede Kongerige og Irland inden for en overskuelig fremtid. Det er dog ikke udformet med henblik på at betjene det større antal medlemsstater, som Den Europæiske Union vil have efter udvidelsen.(3) For at drage nytte af den seneste udvikling inden for informationsteknologien og give mulighed for at indføje nye funktioner er det derfor nødvendigt at udvikle en ny, andengenerationsudgave af Schengen-informationssystemet (SIS II), således som det allerede erkendes i Eksekutivkomitéens afgørelse SCH/Com-ex (97) 24 af 7. oktober 1997(3).(4) De udgifter, der er forbundet med udviklingen af SIS II, skal afholdes over Den Europæiske Unions budget i overensstemmelse med Rådets konklusioner herom af 29. maj 2001. Denne afgørelse udgør sammen med Rådets forordning (EF) nr. 2424/2001 af 6. december 2001 om udviklingen af anden generation af Schengen-informationssystemet (SIS II)(4) det nødvendige retsgrundlag for at opføre de nødvendige bevillinger til udviklingen af SIS II på EU's budget samt for at gennemføre denne del af budgettet.(5) Retsgrundlaget består af to dele: denne afgørelse med hjemmel i artikel 30, stk. 1, litra a) og b), artikel 31, litra a) og b), og artikel 34, stk. 2, litra c), i traktaten om Den Europæiske Union og en rådsforordning med hjemmel i artikel 66 i traktaten om oprettelse af Det Europæiske Fællesskab. Grunden hertil er, som det fremgår af artikel 92 i Schengen-konventionen af 1990, at Schengen-informationssystemet ved hjælp af elektronisk søgning skal give de af medlemsstaterne udpegede myndigheder adgang til indberetninger om personer og genstande til brug for grænsekontrollen og for anden politi- og toldkontrol inde i landet i overensstemmelse med den nationale lovgivning samt til brug for visumudstedelse, udstedelse af opholdstilladelser og forvaltning af udlændingelovgivningen som led i anvendelsen af Schengen-reglernes bestemmelser om persontrafik.(6) Det faktum, at retsgrundlaget, som er påkrævet for at muliggøre finansiering af udviklingen af SIS II over EU-budgettet, består af to adskilte instrumenter, anfægter ikke princippet om, at Schengen-informationssystemet udgør - og fortsat bør udgøre - ét samlet, integreret informationssystem, og at SIS II skal udvikles i overensstemmelse hermed.(7) Denne afgørelse foregriber ikke den senere vedtagelse af nødvendige bestemmelser, som i detaljer beskriver driften og anvendelsen af SIS II som f.eks., men ikke udelukkende, regler om, hvilke kategorier af oplysninger der skal registreres i systemet, formålet med registreringen og kriterierne herfor, regler vedrørende SIS-registrenes indhold, herunder ansvaret for, at de er korrekte, regler om indberetningernes varighed, sammenkædning af indberetninger samt kompatibilitet mellem indberetningerne, regler om adgang til SIS-oplysninger og regler om beskyttelse af personoplysninger og kontrol hermed.(8) Der fastsættes i denne afgørelse procedurer for at træffe de nødvendige foranstaltninger til dens gennemførelse, der afspejler de relevante bestemmelser i forordning (EF) nr. 2424/2001, med henblik på at sikre, at der kun bliver én gennemførelsesproces for den samlede udvikling af SIS II.(9) Denne afgørelse er en udbygning af de bestemmelser i Schengen-reglerne, som hører under det område, der henvises til i artikel 1, litra G, i Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengen-reglerne(5), og artikel 8, stk. 2, i Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengen-reglerne(6).(10) Der skal udarbejdes en ordning, som giver repræsentanter for Island og Norge mulighed for at deltage i arbejdet i de udvalg, der bistår Kommissionen i udøvelsen af dennes gennemførelsesbeføjelser. En sådan ordning er omhandlet i den brevveksling mellem Fællesskabet og henholdsvis Island og Norge, der er knyttet som bilag til ovennævnte associeringsaftale.(11) Denne afgørelse berører ikke arrangementerne vedrørende Det Forenede Kongeriges delvise deltagelse i Schengen-reglerne, som fastlagt af Rådet i afgørelse 2000/365/EF -TRUFFET FØLGENDE AFGØRELSE:Artikel 1Schengen-informationssystemet, som er oprettet i henhold til bestemmelserne i afsnit IV i Schengen-konventionen af 1990, skal afløses af et nyt system, Schengen-informationssystem II (SIS II), som giver mulighed for at integrere nye medlemsstater i systemet.Artikel 2SIS II, der skal være ét samlet, integreret system, udvikles af Kommissionen efter procedurerne i denne afgørelse.Artikel 3De foranstaltninger, der er nødvendige for udviklingen af SIS II, træffes efter forvaltningsproceduren i artikel 5, hvis de vedrører andre spørgsmål end dem, der er opregnet i artikel 4.Artikel 4De foranstaltninger, der er nødvendige for udviklingen af SIS II for så vidt angår følgende spørgsmål, træffes efter forskriftsproceduren i artikel 6:a) udformningen af systemets fysiske arkitektur, herunder systemets kommunikationsnetb) tekniske aspekter med relevans for beskyttelsen af personoplysningerc) tekniske aspekter med alvorlige finansielle konsekvenser for medlemsstaternes budgetter eller med alvorlige tekniske konsekvenser for medlemsstaternes nationale systemer.d) udarbejdelse af sikkerhedskrav.Artikel 51. Når der henvises til denne artikel, bistås Kommissionen af et forvaltningsudvalg, der består af repræsentanter for medlemsstaterne, og som har Kommissionens repræsentant som formand.2. Udvalget vedtager selv sin forretningsorden på forslag af formanden på grundlag af en standardforretningsorden, der offentliggøres i De Europæiske Fællesskabers Tidende.3. Kommissionens repræsentant forelægger udvalget et udkast til de foranstaltninger, der skal træffes. Udvalget afgiver udtalelse om udkastet inden for en frist, som formanden kan fastsætte alt efter, hvor meget spørgsmålet haster. Udvalget udtaler sig med det flertal, der efter EF-traktatens artikel 205, stk. 2, gælder for afgørelser, som Rådet skal træffe på forslag af Kommissionen. Ved afstemninger i udvalget vægtes de stemmer, der afgives af repræsentanterne for medlemsstaterne, som anført i nævnte artikel. Formanden deltager ikke i afstemningen.4. Kommissionen vedtager foranstaltninger, der straks finder anvendelse. Hvis de ikke er i overensstemmelse med udvalgets udtalelse, meddeles de omgående Rådet af Kommissionen. Kommissionen kan i så fald udsætte anvendelsen af de foranstaltninger, den har vedtaget, i et tidsrum på to måneder regnet fra datoen for denne meddelelse.5. Rådet kan med kvalificeret flertal træffe anden afgørelse inden for det tidsrum, der er fastsat i stk. 4.Artikel 61. Når der henvises til denne artikel, bistås Kommissionen af et forskriftsudvalg, der består af repræsentanter for medlemsstaterne, og som har Kommissionens repræsentant som formand.2. Udvalget vedtager selv sin forretningsorden på forslag af formanden på grundlag af en standardforretningsorden, der offentliggøres i De Europæiske Fællesskabers Tidende.3. Kommissionens repræsentant forelægger udvalget et udkast til de foranstaltninger, der skal træffes. Udvalget afgiver udtalelse om udkastet inden for en frist, som formanden kan fastsætte alt efter, hvor meget spørgsmålet haster. Udvalget udtaler sig med det flertal, der efter EF-traktatens artikel 205, stk. 2, gælder for afgørelser, som Rådet skal træffe på forslag af Kommissionen. Ved afstemninger i udvalget vægtes de stemmer, der afgives af repræsentanterne for medlemsstaterne, som anført i nævnte artikel. Formanden deltager ikke i afstemningen.4. Kommissionen vedtager de påtænkte foranstaltninger, når de er i overensstemmelse med udvalgets udtalelse.5. Er de påtænkte foranstaltninger ikke i overensstemmelse med udvalgets udtalelse, eller er der ikke afgivet nogen udtalelse, forelægger Kommissionen straks Rådet et forslag til de foranstaltninger, der skal træffes, og underretter Europa-Parlamentet.6. Rådet kan træffe afgørelse om forslaget med kvalificeret flertal inden for et tidsrum på to måneder regnet fra forslagets forelæggelse for Rådet.Har Rådet inden for denne frist med kvalificeret flertal tilkendegivet, at det er imod forslaget, behandler Kommissionen forslaget på ny. Den kan forelægge Rådet et ændret forslag, forelægge sit forslag på ny eller fremsætte forslag til en retsakt.Har Rådet ved udløbet af denne frist hverken vedtaget den foreslåede gennemførelsesretsakt eller tilkendegivet, at det er imod forslaget til gennemførelsesforanstaltninger, vedtager Kommissionen den foreslåede gennemførelsesretsakt.Artikel 7Denne afgørelse har virkning fra dagen efter offentliggørelsen i EF-Tidende.Den udløber den 31. december 2006.Udfærdiget i Bruxelles, den 6. december 2001.På Rådets vegneM. VerwilghenFormand(1) EFT C 183 af 29.6.2001, s. 14.(2) Udtalelse afgivet den 23.10.2001 (endnu ikke offentliggjort i EFT).(3) EFT L 239 af 22.9.2000, s. 442.(4) Se side 4 i denne Tidende.(5) EFT L 176 af 10.7.1999, s. 31.(6) EFT L 131 af 1.6.2000, s. 43.


title: 2010/773/EU: Den Europæiske Centralbanks afgørelse af 25. november 2010 om proceduren for kvalitetsgodkendelse af producenter af eurosedler (ECB/2010/22)

text:
               15.12.2010

               DA

               Den Europæiske Unions Tidende

               L 330/14

         DEN EUROPÆISKE CENTRALBANKS AFGØRELSE
   af 25. november 2010
   om proceduren for kvalitetsgodkendelse af producenter af eurosedler
   (ECB/2010/22)
   (2010/773/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 128, stk. 1,
   under henvisning til statutten for Det Europæiske System af Centralbanker og Den Europæiske Centralbank (herefter »ESCB-statutten«), særlig artikel 16, og
   ud fra følgende betragtninger:

               (1)

               I henhold til artikel 128, stk. 1, i traktaten og artikel 16 i ESCB-statutten har Den Europæiske Centralbank (ECB) eneret til at bemyndige udstedelse af eurosedler i Unionen. Denne ret omfatter beføjelse til at træffe foranstaltninger til beskyttelse af eurosedlers integritet som betalingsmiddel.

               (2)

               Det er af største betydning, at eurosedler og råmaterialer til eurosedler produceres efter ensartede kvalitetsstandarder for at sikre kvaliteten heraf, uanset hvor de produceres.

               (3)

               Der bør derfor indføres en procedure for kvalitetsgodkendelse for at sikre, at kun producenter, som opfylder minimumskvalitetskrav, godkendes til at fremstille eurosedler og råmaterialer til eurosedler —

         VEDTAGET DENNE AFGØRELSE
   AFDELING I

      ALMINDELIGE BESTEMMELSER

   Artikel 1
   Definitioner
   I denne afgørelse forstås ved:

               (a)

               »kvalitetsgodkendelse«: den status — hvis omfang fremgår af artikel 3 og 4 — som ECB tildeler en producent til bekræftelse af, at denne opfylder kvalitetskravene

               (b)

               »virksomhed i forbindelse med euroseddelproduktion«: produktion af eurosedler eller af råmaterialer til eurosedler

               (c)

               »producent«: en enhed, som er beskæftiget, eller ønsker at være beskæftiget, med virksomhed i forbindelse med euroseddelproduktion

               (d)

               »produktionssted«: en lokalitet, som en producent anvender, eller ønsker at anvende, til virksomhed i forbindelse med euroseddelproduktion

               (e)

               »kvalitetskrav«: de materielle regler, som fastlægges særskilt af ECB, og som skal overholdes af en producent, der søger om kvalitetsgodkendelse

               (f)

               »kvalitetsforanstaltninger«: de foranstaltninger, som en producent træffer på et produktionssted med henblik på at opfylde kvalitetskravene

               (g)

               »certificeringsmyndighed«: en uafhængig certificeringsmyndighed, som vurderer producenters kvalitetsstyringssystemer og er bemyndiget til at certificere, at en producent opfylder kravene i ISO 9001-standardserien

               (h)

               »råmaterialer til eurosedler«: papir, blæk, folie og tråd, som anvendes til produktion af eurosedler

               (i)

               »fortroligt euromateriale« og »fortrolig eurovirksomhed« har samme betydning som i afgørelse ECB/2008/3 af 15. maj 2008 om procedurer for sikkerhedsgodkendelse af producenter af fortroligt euromateriale til eurosedler (1)

               (j)

               »ECB-arbejdsdag«: en hverdag fra mandag til fredag, bortset fra officielle ECB-fridage

               (k)

               »national centralbank«: den nationale centralbank i en medlemsstat, der har euroen som valuta

               (l)

               »forberedende kontrolspørgeskema«: et skema, som kvalitetskontrolgruppen anvender til at indhente oplysninger fra en producent om de nærmere detaljer vedrørende et produktionssted og om eventuelle ændringer af kvalitetsforanstaltningerne, som er foretaget siden sidste kvalitetskontrol.

         Artikel 2
   Almindelige principper
   1.   En producent skal ansøge om og opnå kvalitetsgodkendelse fra ECB inden påbegyndelsen eller fortsættelsen af dennes virksomhed i forbindelse med euroseddelproduktion.
   2.   En godkendt producent må kun udføre en virksomhed vedrørende euroseddelproduktion på produktionssteder, hvortil denne har opnået kvalitetsgodkendelse i henhold til denne afgørelse.
   3.   ECB's krav til kvalitetsgodkendelse er minimumskrav. Producenter kan vedtage og gennemføre strengere kvalitetsstandarder, der skal fastlægges i deres kvalitetsplan, som defineret i kvalitetskravene.
   4.   Direktionen har beføjelse til at træffe alle beslutninger vedrørende kvalitetsgodkendelse af en producent, under hensyntagen til Seddelkomiteens synspunkter, og skal underrette Styrelsesrådet herom.
   5.   Alle omkostninger og hermed forbundne tab, som en producent pådrager sig i forbindelse med anvendelsen af denne afgørelse, bæres af producenten.
   6.   Bestemmelserne i denne afgørelse gælder med forbehold af eventuelle fulde eller midlertidige kvalitetsgodkendelser, som er givet før afgørelsens ikrafttræden.
   Artikel 3
   Fuld kvalitetsgodkendelse
   1.   En producent må kun udføre en virksomhed vedrørende euroseddelproduktion, hvis ECB giver denne fuld kvalitetsgodkendelse til den pågældende virksomhed.
   2.   En producent kan opnå fuld kvalitetsgodkendelse til virksomhed vedrørende euroseddelproduktion under forudsætning af, at samtlige nedenstående betingelser er opfyldt:

               a)

               producenten har været beskæftiget med en virksomhed vedrørende euroseddelproduktion i de sidste 24 måneder forud for anmodningen om fuld kvalitetsgodkendelse eller har fået midlertidig kvalitetsgodkendelse som fastlagt i artikel 4 og har indledt en virksomhed vedrørende euroseddelproduktion i henhold til artikel 10, stk. 3

               b)

               producenten opfylder ISO 9001-standardserien vedrørende kvalitetsstyring på et bestemt produktionssted for en bestemt virksomhed vedrørende euroseddelproduktion, og en certificeringsmyndighed har udstedt et certifikat til bekræftelse heraf

               c)

               producenten opfylder kvalitetskravene på det ovennævnte produktionssted for den ovennævnte virksomhed vedrørende euroseddelproduktion

               d)

               producenten har, såfremt denne fremstiller fortroligt euromateriale, fuld sikkerhedsgodkendelse på ovennævnte produktionssted for ovennævnte fortrolige eurovirksomhed i henhold til afgørelse ECB/2008/3

               e)

               producentens produktionssted er beliggende i en medlemsstat, såfremt der er tale om et trykkeri, og

               f)

               producentens produktionssted er beliggende i en medlemsstat eller i en medlemsstat i Den Europæiske Frihandelssammenslutning (EFTA), såfremt der ikke er tale om et trykkeri.

         3.   Direktionen kan, under hensyntagen til Seddelkomiteens synspunkter, i konkrete tilfælde give dispensation fra kravene om beliggenhed i litra e) og f). En sådan beslutning meddeles straks Styrelsesrådet. Direktionen er bundet af enhver beslutning, som Styrelsesrådet måtte træffe herom.
   4.   En fuld kvalitetsgodkendelse gives til en producent for 24 måneder med forbehold af en beslutning truffet i henhold til artikel 15, 16 eller 17. En fuld kvalitetsgodkendelse kan fornyes efter 24 måneder.
   5.   Der kræves forudgående skriftligt samtykke fra ECB, såfremt en godkendt producent ønsker at udlicitere produktionen af eurosedler eller råmaterialer til eurosedler til et andet produktionssted eller til tredjemand, herunder producentens datterselskaber og associerede virksomheder.
   Artikel 4
   Midlertidig kvalitetsgodkendelse
   1.   Hvis en producent ikke har beskæftiget sig med en virksomhed vedrørende euroseddelproduktion i de seneste 24 måneder forud for anmodningen om fuld kvalitetsgodkendelse som omhandlet i artikel 3, stk. 2, litra a), kan denne opnå midlertidig kvalitetsgodkendelse til en påtænkt virksomhed vedrørende euroseddelproduktion.
   2.   En producent kan opnå midlertidig kvalitetsgodkendelse til en påtænkt virksomhed vedrørende euroseddelproduktion under forudsætning af, at samtlige nedenstående betingelser er opfyldt:

               a)

               producenten opfylder ISO 9001-standardserien vedrørende kvalitetsstyring på et bestemt produktionssted for en påtænkt virksomhed vedrørende euroseddelproduktion, og en certificeringsmyndighed har udstedt et certifikat, der bekræfter dette

               b)

               producenten har indført de nødvendige procedurer og den nødvendige infrastruktur med henblik på opfyldelsen af kvalitetskravene på ovennævnte produktionssted for ovennævnte virksomhed vedrørende euroseddelproduktion

               c)

               såfremt producenten påtænker at fremstille fortroligt euromateriale, har denne opnået sikkerhedsgodkendelse på ovennævnte produktionssted for en påtænkt fortrolig eurovirksomhed i henhold til afgørelse ECB/2008/3

               d)

               producentens produktionssted er beliggende i en medlemsstat, såfremt der er tale om et trykkeri, og

               e)

               producentens produktionssted er beliggende i en medlemsstat eller i en EFTA-medlemsstat, såfremt der ikke er tale om et trykkeri.

         3.   En midlertidig kvalitetsgodkendelse gives til en producent for et år med forbehold af en beslutning truffet i henhold til artikel 15, 16 eller 17. Hvis producenten deltager i en licitation vedrørende eller har fået i opdrag at udføre en virksomhed vedrørende euroseddelproduktion i denne periode, kan denne pågældendes midlertidige kvalitetsgodkendelse forlænges i den nødvendige periode, indtil ECB har besluttet, hvorvidt producenten skal tildeles fuld kvalitetsgodkendelse.
   AFDELING II

      PROCEDURE FOR FULD KVALITETSGODKENDELSE

   Artikel 5
   Ansøgning om indledning af proceduren og udnævnelse af en kvalitetskontrolgruppe
   1.   En producent med en midlertidig kvalitetsgodkendelse til en påtænkt virksomhed vedrørende euroseddelproduktion, som ønsker at udføre denne virksomhed, eller som i de seneste 24 måneder har udført en virksomhed vedrørende euroseddelproduktion og ønsker at fortsætte denne virksomhed, skal indgive en skriftlig ansøgning til ECB om indledning af produceren for fuld kvalitetsgodkendelse. Ansøgningen skal indeholde samtlige følgende elementer:

               a)

               præcise oplysninger om produktionsstedet og dets beliggenhed samt den virksomhed vedrørende euroseddelproduktion, hvortil producenten søger om fuld kvalitetsgodkendelse

               b)

               oplysninger om den virksomhed vedrørende euroseddelproduktion, som udføres

               c)

               en kopi af det i artikel 3, stk. 2, litra b), omhandlede certifikat.

         2.   ECB kontrollerer, om producenten har opfyldt de krav, der er fastsat i stk. 1, og underretter producenten om resultatet af denne vurdering senest 30 ECB-arbejdsdage fra datoen for modtagelsen af ansøgningen om indledning af godkendelsesproceduren. ECB kan forlænge fristen én gang og skal give producenten skriftlig meddelelse herom. ECB kan under udførelsen af denne vurdering anmode om yderligere oplysninger fra producenten vedrørende kravene fastsat i stk. 1. Hvis ECB anmoder om yderligere oplysninger, underrettes producenten om resultatet af vurderingen senest 20 ECB-arbejdsdage efter datoen for modtagelsen af de yderligere oplysninger. ECB kan efter aftale med producenten forlænge de i dette stykke omhandlede frister.
   3.   Hvis bedømmelsen er positiv, underretter ECB producenten om, at der vil blive udført en kvalitetskontrol hos denne. ECB udpeger en kvalitetskontrolgruppe bestående af eksperter fra ECB og nationale centralbanker. Ved udpegningen skal interessekonflikter undgås. Såfremt der opstår en interessekonflikt efter en udpegning, erstatter ECB øjeblikkeligt den pågældende ekspert med en ekspert, som ikke har en interessekonflikt.
   4.   ECB giver afslag på ansøgningen om indledning af proceduren og underretter producenten skriftligt om denne beslutning, med begrundelse for afslaget, i følgende tilfælde:

               a)

               producenten har ikke indsendt de oplysninger, som kræves i henhold til stk. 1

               b)

               producenten har ikke givet de yderligere oplysninger, som ECB har anmodet om i henhold til stk. 2, inden for en rimelig periode, der aftales mellem parterne

               c)

               ECB har inddraget producentens fulde kvalitetsgodkendelse, og den periode, hvor det ikke er muligt at indgive en ny ansøgning, som angivet i afgørelsen om inddragelse af godkendelsen, er ikke udløbet

               d)

               produktionsstedets beliggenhed opfylder ikke kravene i artikel 3, stk. 2, litra e) eller f)

               e)

               producenten producerer fortroligt euromateriale, og ECB har ikke tildelt denne en sikkerhedsgodkendelse som omhandlet i artikel 3, stk. 2, litra d).

         5.   Hvis en godkendt producent ønsker sin kvalitetsgodkendelse fornyet og indgiver en ny ansøgning om fuld kvalitetsgodkendelse inden den i henhold til artikel 7, stk. 2, litra c), fastsatte dato, forbliver producentens kvalitetsgodkendelse gyldig, indtil ECB har truffet en beslutning i henhold til artikel 7, stk. 1.
   Artikel 6
   Kvalitetskontrol
   1.   Kvalitetskontrollen skal indledes på en dato, som er aftalt mellem producenten og ECB. Hvis producenten er et trykkeri, finder kvalitetskontrollen sted under produktionen af eurosedler.
   2.   Senest to uger før kvalitetskontrollen udleverer ECB producenten et forberedende kontrolspørgeskema, som denne skal udfylde og returnere til ECB senest en uge før kvalitetskontrollen.
   3.   Kvalitetskontrollen skal finde sted på det produktionssted, som producenten søger om kvalitetsgodkendelse til.
   4.   Kvalitetskontrolgruppen vurderer, hvorvidt producentens kvalitetsforanstaltninger opfylder kvalitetskravene. Hvis producenten foreslår forbedringer med henblik på at opfylde kvalitetskravene, gives der ikke kvalitetsgodkendelse, før disse forbedringer er gennemført. Kvalitetskontrolgruppen kan gennemføre en opfølgende kvalitetskontrol for at efterprøve, om disse forbedringer har medført, at kvalitetsforanstaltningerne opfylder kvalitetskravene, før den forelægger producenten det i stk. 6 omhandlede udkast til kontrolrapport.
   5.   Efter at have gennemført kvalitetskontrollen og, i givet fald, den opfølgende kvalitetskontrol, giver kvalitetskontrolgruppen, inden den forlader produktionsstedet, en redegørelse for sine konklusioner, herunder eventuelle tilfælde af manglende opfyldelse af kvalitetskravene og eventuelle forbedringer, der er foreslået af producenten, i form af et foreløbigt sammendrag, som både kvalitetskontrolgruppen og producenten tilslutter sig og underskriver.
   6.   Kvalitetskontrolgruppen udarbejder et udkast til kontrolrapport på grundlag af det foreløbige sammendrag. Denne rapport skal især indeholde detaljerede oplysninger om:

               a)

               de kvalitetsforanstaltninger, der er gennemført på produktionsstedet, som overholder sikkerhedskravene

               b)

               eventuelle tilfælde af manglende overholdelse af kvalitetskravene, som kvalitetskontrolgruppen har konstateret

               c)

               eventuelle forholdsregler, som er truffet af producenten under kvalitetskontrollen

               d)

               eventuelle forbedringer, som er foreslået af producenten, og, såfremt der er gennemført en opfølgende kontrol, kvalitetskontrolgruppens vurdering af, hvorvidt disse forbedringer er gennemført

               e)

               kvalitetskontrolgruppens vurdering af, hvorvidt der bør gives fuld kvalitetsgodkendelse.

         7.   Udkastet til kontrolrapporten sendes til producenten senest 30 ECB-arbejdsdage efter datoen for gennemførelsen af kvalitetskontrollen eller, i givet fald, den opfølgende kvalitetskontrol. Producenten kan inden for 30 ECB-arbejdsdage efter modtagelsen af udkastet til kontrolrapport afgive kommentarer hertil. ECB færdiggør udkastet til kontrolrapport under hensyntagen til producentens kommentarer, inden der træffes en beslutning i henhold til artikel 7. ECB kan efter aftale med producenten forlænge de i dette stykke omhandlede frister.
   8.   Uanset bestemmelserne i denne artikel kan ECB i tilfælde af et kvalitetsproblem, der påvirker kvaliteten af eurosedler eller råmaterialer til eurosedler, iværksætte en ad hoc-kvalitetskontrol for at undersøge sagen. Stk. 5-7 finder anvendelse i overensstemmelse hermed.
   Artikel 7
   Beslutning om fuld kvalitetsgodkendelse
   1.   ECB giver producenten skriftlig meddelelse om sin beslutning om ansøgningen om fuld kvalitetsgodkendelse senest 30 ECB-arbejdsdage fra modtagelsen af producentens kommentarer til udkastet til kontrolrapport eller fra udløbet af fristen for at fremsætte sådanne kommentarer.
   2.   Hvis beslutningen er positiv, giver ECB producenten fuld kvalitetsgodkendelse. Beslutningen skal klart angive:

               a)

               producenten

               b)

               den aktivitet vedrørende euroseddelproduktion og det produktionssted, som der gives fuld kvalitetsgodkendelse til

               c)

               datoen for den fulde kvalitetsgodkendelses udløb

               d)

               eventuelle særlige vilkår vedrørende litra a)-c).

         Beslutningen træffes på grundlag af oplysningerne i den endelige kontrolrapport, der skal vedlægges som bilag til beslutningen.
   3.   Hvis der ikke gives fuld kvalitetsgodkendelse til producenten, specificerer ECB årsagerne hertil, og producenten kan indlede den i artikel 18 omhandlede prøvelsesprocedure.
   AFDELING III

      PROCEDURE FOR MIDLERTIDIG KVALITETSGODKENDELSE

   Artikel 8
   Ansøgning om indledning af proceduren og udpegning af en gruppe til forberedende kvalitetskontrol
   1.   Hvis en producent:

               i)

               ikke har udøvet virksomhed i forbindelse med euroseddelproduktion i de 24 måneder, der går forud for ansøgningen om midlertidig kvalitetsgodkendelse, eller

               ii)

               slet ikke har udøvet virksomhed vedrørende euroseddelproduktion, men af en national centralbank eller et trykkeri er blevet anmodet om at indlede en virksomhed vedrørende produktion af eurosedler

         skal denne sende en skriftlig ansøgning til ECB om indledning af proceduren for midlertidig kvalitetsgodkendelse.
   Denne ansøgning skal indeholde samtlige følgende elementer:

               a)

               nøjagtig angivelse af produktionsstedet og dets beliggenhed samt den virksomhed vedrørende euroseddelproduktion, som producenten søger om midlertidig kvalitetsgodkendelse til

               b)

               oplysninger om den virksomhed vedrørende euroseddelproduktion, som skal udføres

               c)

               en kopi af det i artikel 4, stk. 2, litra a), omhandlede certifikat.

         2.   Hvis en producents midlertidige kvalitetsgodkendelse er udløbet, kan denne ansøge om en ny midlertidig kvalitetsgodkendelse. Foruden de oplysninger, som kræves i henhold til stk. 1, skal producenten i den skriftlige ansøgning til ECB angive årsagerne til, at denne ikke har a) deltaget i en licitation vedrørende eller b) har fået i opdrag at udføre en virksomhed vedrørende euroseddelproduktion som omhandlet i artikel 4, stk. 3.
   3.   ECB kontrollerer, hvorvidt producenten har opfyldt de krav, der er fastsat i stk. 1 og 2, og underretter producenten om resultatet af denne vurdering senest 30 ECB-arbejdsdage fra modtagelsen af ansøgningen om indledning af proceduren. ECB kan forlænge denne frist én gang ved at give producenten skriftlig meddelelse herom. ECB kan, under udførelsen af denne vurdering, anmode om yderligere oplysninger fra producenten vedrørende kravene anført i stk. 1 og 2. Hvis ECB anmoder om yderligere oplysninger, underrettes producenten om resultatet af vurderingen senest 20 ECB-arbejdsdage efter datoen for modtagelsen af de yderligere oplysninger. ECB kan efter aftale med producenten forlænge de i dette stykke omhandlede frister.
   4.   Hvis vurderingen er positiv, underretter ECB producenten om, at der vil blive udført en forberedende kvalitetskontrol hos producenten. Gruppen for forberedende kvalitetskontrol udpeges som fastsat i artikel 5, stk. 3.
   5.   ECB giver afslag på ansøgningen om indledning af proceduren og underretter producenten skriftligt om afslaget, med begrundelse, i følgende tilfælde:

               a)

               producenten har ikke indsendt de oplysninger, som kræves i henhold til stk. 1 og 2

               b)

               producenten har ikke givet de yderligere oplysninger, som ECB har anmodet om i henhold til stk. 3, inden for en rimelig periode, der er aftalt mellem parterne

               c)

               ECB har inddraget sin midlertidige eller fulde kvalitetsgodkendelse, og den periode, hvor det ikke er muligt at indgive en ny ansøgning, som angivet i beslutningen om inddragelse af godkendelsen, er ikke udløbet

               d)

               produktionsstedets beliggenhed opfylder ikke kravene fastsat i artikel 4, stk. 2, litra d) og e)

               e)

               producenten påtænker at producere fortroligt euromateriale, og ECB har ikke udstedt en sikkerhedsgodkendelse til denne som omhandlet i artikel 4, stk. 2, litra c).

         6.   Hvis en godkendt producent ønsker sin kvalitetsgodkendelse fornyet og indgiver en ny ansøgning om midlertidig kvalitetsgodkendelse inden den i henhold til artikel 10, stk. 2, litra c), fastsatte dato, forbliver producentens kvalitetsgodkendelse gyldig, uden at stk. 2 herved berøres, indtil ECB har truffet en beslutning i henhold til artikel 10, stk. 1.
   Artikel 9
   Forberedende kvalitetskontrol
   1.   Den forberedende kvalitetskontrol indledes på en dato, som er aftalt mellem producenten og ECB.
   2.   Den forberedende kvalitetskontrol finder sted på det produktionssted, som producenten søger om kvalitetsgodkendelse til.
   3.   Gruppen for forberedende kvalitetskontrol vurderer, hvorvidt de kvalitetsforanstaltninger, som producenten har gennemført, vil opfylde kvalitetskravene, så snart producenten påbegynder en virksomhed vedrørende euroseddelproduktion.
   4.   Gruppen vedrørende forberedende kvalitetskontrol opstiller sine resultater i et udkast til forberedende kontrolrapport. Dette udkast til forberedende kontrolrapport skal navnlig indeholde detaljerede oplysninger om samtlige følgende elementer:

               a)

               de kvalitetsforanstaltninger, der allerede er gennemført på produktionsstedet, og som overholder kvalitetskravene

               b)

               eventuelle kvalitetsforanstaltninger, som producenten stadig mangler at gennemføre for at opfylde kvalitetskravene

               c)

               gruppen for forberedende kvalitetskontrols vurdering af, hvorvidt der bør gives midlertidig kvalitetsgodkendelse.

         5.   Udkastet til forberedende kontrolrapport tilsendes producenten senest 30 ECB-arbejdsdage fra datoen for gennemførelsen af den forberedende kvalitetskontrol. Producenten kan inden for 30 ECB-arbejdsdage efter modtagelsen af udkastet til forberedende kontrolrapport afgive kommentarer hertil. ECB færdiggør udkastet til forberedende kontrolrapport under hensyntagen til producentens kommentarer, inden der træffes beslutning i henhold til artikel 10. ECB kan efter aftale med producenten forlænge de i dette stykke omhandlede frister.
   Artikel 10
   Beslutning om midlertidig kvalitetsgodkendelse
   1.   ECB giver producenten skriftlig meddelelse om sin beslutning vedrørende producentens ansøgning om midlertidig kvalitetsgodkendelse senest 30 ECB-arbejdsdage fra modtagelsen af producentens kommentarer til udkastet til forberedende kontrolrapport eller fra udløbet af fristen for at fremsætte sådanne kommentarer.
   2.   Hvis beslutningen er positiv, giver ECB producenten midlertidig kvalitetsgodkendelse. ECB's beslutning skal indeholde en klar angivelse af:

               a)

               producenten

               b)

               den virksomhed vedrørende euroseddelproduktion og det produktionssted, som der gives midlertidig kvalitetsgodkendelse til

               c)

               datoen for den midlertidige kvalitetsgodkendelses udløb

               d)

               eventuelle særlige vilkår vedrørende litra a)-c).

         Beslutningen træffes på grundlag af oplysningerne i den endelige forberedende kontrolrapport som omhandlet i artikel 9, stk. 5, der skal vedlægges som bilag til beslutningen.
   3.   En producent, der har fået midlertidig kvalitetsgodkendelse, kan deltage i en licitation vedrørende eller få i opdrag at udføre en virksomhed vedrørende euroseddelproduktion. Når producenten påbegynder en aktivitet vedrørende euroseddelproduktion, skal denne øjeblikkelig indsende en skriftlig ansøgning til ECB om indledning af proceduren for fuld kvalitetsgodkendelse i henhold til afdeling II. Den i artikel 6 omhandlede kvalitetskontrol indledes senest 12 måneder fra den dato, hvor producenten har fået midlertidig kvalitetsgodkendelse.
   4.   ECB giver en udførlig begrundelse for et afslag på en ansøgning om midlertidig kvalitetsgodkendelse. Producenten kan indlede den i artikel 18 fastlagte prøvelsesprocedure.
   AFDELING IV

      VEDVARENDE FORPLIGTELSER

   Artikel 11
   Kvalitetsgodkendte producenters og ECB's vedvarende forpligtelser
   1.   En godkendt producent skal vedrørende det relevante produktionssted forsyne ECB med en kopi af certifikatet for producentens kvalitetsstyringssystem, hver gang det i artikel 3, stk. 2, litra b), og artikel 4, stk. 2, litra a), omhandlede indledende certifikat fornyes.
   2.   En godkendt producent skal skriftligt og uden unødig forsinkelse give ECB meddelelse om:

               a)

               indledning af en eventuel afviklings- eller saneringsprocedure eller tilsvarende procedure

               b)

               udnævnelse af en likvidator, midlertidig bobestyrer, administrator eller en tilsvarende person

               c)

               eventuelle planer om at inddrage tredjemand i en aktivitet vedrørende euroseddelproduktion, herunder anvendelse af underentreprise

               d)

               eventuelle ændringer, der er foretaget, efter at der er givet kvalitetsgodkendelse, og som berører eller kan berøre opfyldelsen af kravene til kvalitetsgodkendelse

               e)

               eventuelle ændringer i kontrol over producenten som følge af ændringer i ejerstrukturen eller af andre årsager.

         3.   En godkendt producent skal behandle kvalitetskravene fortroligt.
   4.   ECB giver godkendte producenter meddelelse om eventuelle ajourføringer af kvalitetskravene.
   AFDELING V

      KONSEKVENSER AF MANGLENDE OVERHOLDELSE

   Artikel 12
   Beslutningsprocedure
   1.   I forbindelse med en bemærkning eller en beslutning som omhandlet i artikel 14-17 skal ECB:

               a)

               vurdere tilfældet af manglende overholdelse under hensyntagen til kontrolrapporten eller den forberedende kontrolrapport, og

               b)

               give producenten skriftlig meddelelse om sin bemærkning eller beslutning senest 30 ECB-arbejdsdage fra modtagelsen af producentens kommentarer til udkastet til (forberedende) kontrolrapport med angivelse af: i) tilfældet af manglende overholdelse, ii) det produktionssted og den virksomhed vedrørende euroseddelproduktion, som bemærkningen eller beslutningen vedrører, iii) datoen for bemærkningen eller for beslutningens ikrafttræden, og iv) begrundelse for bemærkningen eller beslutningen.

         2.   I alle tilfælde, hvor ECB fremsætter en bemærkning eller træffer en beslutning i henhold til artikel 14-17, skal denne stå i rimeligt forhold til den manglende overholdelses karakter. ECB underretter de nationale centralbanker og alle producenter om den pågældende bemærkning eller beslutning samt dennes rækkevidde og varighed. ECB anfører desuden, at de nationale centralbanker vil blive underrettet om eventuelle statusændringer for den producent, som er ansvarlig for den manglende overholdelse.
   Artikel 13
   Tilfælde af manglende overholdelse
   1.   En producents manglende overholdelse af kvalitetskravene, de øvrige krav til kvalitetsgodkendelse eller forpligtelserne fastsat i artikel 11 skal af kvalitetskontrolgruppen eller gruppen for forberedende kvalitetskontrol klassificeres i en af de i stk. 2-5 anførte kategorier.
   2.   Manglende overholdelse, som af kvalitetskontrolgruppen eller gruppen for forberedende kvalitetskontrol vurderes at have en umiddelbar og alvorlig indvirkning på kvaliteten af producentens produktion af eurosedler eller råmaterialer til eurosedler, skal klassificeres som en alvorlig manglende overholdelse, og ECB træffer en beslutning i henhold til artikel 16.
   3.   Manglende overholdelse, som af kvalitetskontrolgruppen eller gruppen for forberedende kvalitetskontrol vurderes ikke at have en umiddelbar og alvorlig indvirkning på kvaliteten af producentens produktion af eurosedler eller råmaterialer til eurosedler, men som muligvis kan have en direkte skadelig indvirkning på kvaliteten af denne produktion, skal klassificeres som en almindelig manglende overholdelse, og ECB træffer en beslutning i henhold til artikel 15.
   4.   Manglende overholdelse, som af kvalitetskontrolgruppen eller gruppen for forberedende kvalitetskontrol vurderes ikke at have en direkte skadelig indvirkning på kvaliteten af producentens produktion af eurosedler eller råmaterialer til eurosedler, men som der skal rettes op på før den næste kvalitetskontrol, skal omtales i kontrolrapporten eller den forberedende kontrolrapport som en bemærkning, og ECB fremsætter en skriftlig bemærkning i henhold til artikel 14.
   5.   Manglende overholdelse, som ikke er en af de typer, der er omhandlet i stk. 2-4, skal omtales i kontrolrapporten eller den forberedende kontrolrapport som en note uden dog at give anledning til yderligere foranstaltninger i henhold til artikel 14-17.
   Artikel 14
   Skriftlig bemærkning
   1.   ECB fremsætter en skriftlig bemærkning til producenten i tilfælde af manglende overholdelse af den type, som er omhandlet i artikel 13, stk. 4, som kan tilføjes til kontrolrapporten eller den forberedende kontrolrapport.
   2.   Den skriftlige bemærkning gør opmærksom på, at ECB træffer en beslutning efter artikel 15, såfremt der ikke er rettet op på den manglende overholdelse, når den næste (forberedende) kontrol finder sted.
   Artikel 15
   Korrigerende foranstaltninger og suspension af kvalitetsgodkendelse vedrørende nye ordrer
   Såfremt der konstateres en manglende overholdelse af den type, der er omhandlet i artikel 13, stk. 3, men hvor producenten fremsætter rimelige argumenter for, at denne vil kunne rette op på den manglende overholdelse, træffer ECB en beslutning,

               a)

               hvori der, i samråd med producenten, sættes en tidsfrist, inden for hvilken producenten skal rette op på den manglende overholdelse

               b)

               hvori det påpeges, at producenten ikke må acceptere nye ordrer til den relevante virksomhed vedrørende euroseddelproduktion, herunder deltagelse i relevante udbudsprocedurer, hvis der ikke er rettet op på den manglende overholdelse ved udløbet af den i litra a) omhandlede tidsfrist.

         Artikel 16
   Suspension af virksomhed vedrørende euroseddelproduktion
   1.   Såfremt der konstateres et tilfælde af manglende overholdelse som omhandlet i artikel 13, stk. 2, kan kvalitetskontrolgruppen eller gruppen for forberedende kvalitetskontrol anbefale ECB at suspendere den relevante virksomhed vedrørende euroseddelproduktion med øjeblikkelig virkning, indtil der er rettet op på den manglende overholdelse. Producenten skal give kvalitetskontrolgruppen eller gruppen for forberedende kvalitetskontrol oplysninger om eventuelle andre producenter, der som kunder eller leverandører kan blive berørt af suspensionen.
   2.   Snarest muligt efter at suspensionen er trådt i kraft i henhold til stk. 1, skal kvalitetskontrolgruppen eller gruppen for forberedende kvalitetskontrol, i forbindelse med en opfølgende kvalitetskontrol, vurdere, hvorvidt der er rettet op på den manglende overholdelse. Hvis kvalitetskontrolgruppen eller gruppen for forberedende kvalitetskontrol beslutter, at der er rettet op på den manglende overholdelse, ophæver ECB suspensionen. Hvis producenten ikke retter op på den manglende overholdelse, træffer ECB en beslutning efter artikel 17.
   Artikel 17
   Inddragelse af kvalitetsgodkendelse
   1.   ECB inddrager en producents kvalitetsgodkendelse, hvis denne ikke kan rette op på en manglende overholdelse af en af de i artikel 13, stk. 2, nævnte typer.
   2.   I sin beslutning om inddragelse af kvalitetsgodkendelse angiver ECB den dato, hvorefter producenten på ny kan ansøge om kvalitetsgodkendelse.
   Artikel 18
   Prøvelsesprocedure
   1.   Såfremt ECB har truffet en beslutning

               a)

               om at give afslag på en ansøgning om indledning af proceduren for fuld eller midlertidig kvalitetsgodkendelse

               b)

               om at give afslag på fuld eller midlertidig kvalitetsgodkendelse

               c)

               i henhold til artikel 14 - 17

         kan producenten senest 30 ECB-arbejdsdage efter meddelelsen af en sådan beslutning indgive en skriftlig ansøgning til Styrelsesrådet om prøvelse af beslutningen. Producenten skal begrunde sin ansøgning og vedlægge alle oplysninger til støtte for denne.
   2.   Hvis producenten udtrykkeligt anmoder herom og angiver grundene herfor, kan Styrelsesrådet opsætte virkningen af den beslutning, der skal prøves.
   3.   Styrelsesrådet skal prøve beslutningen og give producenten skriftlig, begrundet meddelelse om sin afgørelse senest to måneder efter modtagelsen af ansøgningen.
   4.   Anvendelsen af stk. 1-3 berører ikke rettigheder i henhold til traktatens artikel 263 og 265.
   AFDELING VI

      AFSLUTTENDE BESTEMMELSER

   Artikel 19
   ECB's kvalitetsgodkendelsesregister
   1.   ECB fører et register over kvalitetsgodkendelser, som

               a)

               indeholder en fortegnelse over de producenter, der har opnået fuld eller midlertidig kvalitetsgodkendelse, og deres produktionssteder

               b)

               for hvert produktionssted angiver den virksomhed vedrørende euroseddelproduktion, der er givet fuld kvalitetsgodkendelse til

               c)

               registrerer alle kvalitetsgodkendelsers udløb.

         2.   Hvis ECB træffer en beslutning efter artikel 16, registrerer ECB varigheden af suspensionen.
   3.   Hvis ECB træffer en beslutning efter artikel 17, sletter ECB producentens navn fra registeret.
   4.   ECB stiller en fortegnelse over alle producenter, som indgår i registeret, og eventuelle ajourføringer heraf til rådighed for nationale centralbanker og godkendte producenter.
   Artikel 20
   Ikrafttræden
   Denne afgørelse træder i kraft dagen efter offentliggørelsen i Den Europæiske Unions Tidende.
   Den finder anvendelse fra 1. maj 2011.

      Udfærdiget i Frankfurt am Main, den 25. november 2010.

         Jean-Claude TRICHET

            Formand for ECB

      (1)  EFT L 140 af 30.5.2008, s. 26.


title: 2010/204/: Europa-Parlamentets og Rådets afgørelse af 25. marts 2010 om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning

text:
               8.4.2010

               DA

               Den Europæiske Unions Tidende

               L 88/17

         EUROPA-PARLAMENTETS OG RÅDETS AFGØRELSE
   af 25. marts 2010
   om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning
   (2010/204/EU)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 28,
   under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen (2), særlig artikel 12, stk. 3,
   under henvisning til forslag fra Kommissionen, og
   ud fra følgende betragtninger:

               (1)

               Den Europæiske Fond for Tilpasning til Globaliseringen (Globaliseringsfonden) blev oprettet med henblik på at yde supplerende støtte til afskedigede arbejdstagere, som er ramt af konsekvenserne af større strukturelle ændringer i verdenshandelsmønstrene, og at hjælpe dem med at vende tilbage til arbejdsmarkedet.

               (2)

               Anvendelsesområdet for Globaliseringsfonden blev udvidet for ansøgninger indgivet fra den 1. maj 2009, så det kom til at omfatte støtte til arbejdstagere, der bliver afskediget som følge af den internationale finansielle og økonomiske krise.

               (3)

               Den interinstitutionelle aftale af 17. maj 2006 giver mulighed for at anvende Globaliseringsfonden inden for et årligt loft på 500 mio. EUR.

               (4)

               Litauen indgav den 23. september 2009 en ansøgning om anvendelse af Globaliseringsfonden på grund af afskedigelser i beklædningsindustrien. Ansøgningen opfylder kravene til fastsættelse af støttebeløbets størrelse, jf. artikel 10 i forordning (EF) nr. 1927/2006, og Kommissionen foreslår derfor, at der ydes 523 481 EUR i støtte.

               (5)

               Der bør derfor som følge af Litauens ansøgning ydes finansiel støtte fra Globaliseringsfonden —

         VEDTAGET DENNE AFGØRELSE:
   Artikel 1
   I forbindelse med Den Europæiske Unions almindelige budget for regnskabsåret 2010 stilles der et beløb til rådighed fra Den Europæiske Fond for Tilpasning til Globaliseringen på 523 481 EUR i forpligtelses- og betalingsbevillinger.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 25. marts 2010.

            På Europa-Parlamentets vegne

         J. BUZEK

            Formand

            På Rådets vegne

         D. LÓPEZ GARRIDO

            Formand

      (1)  EUT C 139 af 14.6.2006, s. 1.

      (2)  EUT L 406 af 30.12.2006, s. 1.


title: 2009/386/EF: Kommissionens afgørelse af 15. maj 2009 om udpegning af tre medlemmer af den undersøgelsesgruppe for rådgivning om regnskabsstandarder, der blev oprettet ved afgørelse 2006/505/EF om oprettelse af en undersøgelsesgruppe for rådgivning om regnskabsstandarder, som skal rådgive Kommissionen om objektiviteten og neutraliteten af udtalelser fra European Financial Reporting Advisory Group (EFRAG)

text:
               16.5.2009

               DA

               Den Europæiske Unions Tidende

               L 122/45

      KOMMISSIONENS AFGØRELSE

   af 15. maj 2009
   om udpegning af tre medlemmer af den undersøgelsesgruppe for rådgivning om regnskabsstandarder, der blev oprettet ved afgørelse 2006/505/EF om oprettelse af en undersøgelsesgruppe for rådgivning om regnskabsstandarder, som skal rådgive Kommissionen om objektiviteten og neutraliteten af udtalelser fra European Financial Reporting Advisory Group (EFRAG)
   (2009/386/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Kommissionens afgørelse 2006/505/EF af 14. juli 2006 om oprettelse af en undersøgelsesgruppe for rådgivning om regnskabsstandarder, som skal rådgive Kommissionen om objektiviteten og neutraliteten af udtalelser fra European Financial Reporting Advisory Group (EFRAG) (1), særlig artikel 3, og
   ud fra følgende betragtninger:

               (1)

               Ifølge artikel 3 i afgørelse 2006/505/EF skal Kommissionen udpege højst syv medlemmer af undersøgelsesgruppen for rådgivning om regnskabsstandarder blandt uafhængige eksperter, hvis erfaringer og kompetence inden for regnskabsvæsen, herunder især regnskabsaflæggelse, er almindeligt anerkendt på fællesskabsplan.

               (2)

               Ved afgørelse 2007/73/EF (2) udpegede Kommissionen de syv medlemmer af undersøgelsesgruppen for rådgivning om regnskabsstandarder den 8. februar 2007 for en treårig periode, som kan forlænges. For at sikre en løbende fornyelse af gruppen kan gruppen beslutte at udskifte to eller tre medlemmer ad gangen. Gruppen har besluttet at udskifte tre medlemmer i 2009 —

         TRUFFET FØLGENDE AFGØRELSE:
   Artikel 1
   Kommissionen udpeger hermed tre medlemmer af undersøgelsesgruppen for rådgivning om regnskabsstandarder, hvis navne er opført i bilaget.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 15. maj 2009.

            På Kommissionens vegne

         Charlie McCREEVY

            Medlem af Kommissionen

      (1)  EUT L 199 af 21.7.2006, s. 33.

      (2)  EUT L 32 af 6.2.2007, s. 181.

      BILAG

         LISTE OVER MEDLEMMER

                  Rien VAN HOEPEN

                  Bernard RAFFOURNIER

                  Mari PAANANEN


title: Kommissionens afgørelse (EU) 2015/2418 af 18. december 2015 om ændring af afgørelse 1999/352/EF, EKSF, Euratom om oprettelse af Det Europæiske Kontor for Bekæmpelse af Svig (OLAF)

text:
               19.12.2015

               DA

               Den Europæiske Unions Tidende

               L 333/148

         KOMMISSIONENS AFGØRELSE (EU) 2015/2418
   af 18. december 2015
   om ændring af afgørelse 1999/352/EF, EKSF, Euratom om oprettelse af Det Europæiske Kontor for Bekæmpelse af Svig (OLAF)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 249,
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler Unionens almindelige budget og om ophævelse af Rådets forordning (EF, Euratom) nr. 1605/2002 (1), især artikel 65 og 197, og
   ud fra følgende betragtninger:

               (1)

               I henhold til artikel 65 i forordning (EU, Euratom) nr. 966/2012 er Kommissionen ansvarlig for at angive, hvilke ansatte den delegerer sine funktioner til, omfanget af de delegerede beføjelser og begrænsningerne i de anvisningsberettigedes beføjelser. Kommissionen bør i forbindelse hermed tage behørigt hensyn til det politiske ansvar, den overordnet har for forvaltningen af Unionens budget.

               (2)

               I henhold til artikel 15, stk. 8, i Europa-Parlamentets og Rådets forordning (EU, Euratom) nr. 883/2013 (2) bør Overvågningsudvalgets sekretariat fortsat varetages af OLAF i tæt samråd med Overvågningsudvalget, og generaldirektøren for OLAF bør fortsat være den anvisningsberettigede ved delegation for alle bevillinger i den forbindelse. Generaldirektøren for OLAF kan subdelegere disse beføjelser til ansatte, der er omfattet af vedtægten for tjenestemænd i Den Europæiske Union og ansættelsesvilkårene for Unionens øvrige ansatte.

               (3)

               I lyset af behovet for at sikre et effektivt internt kontrolsystem, jf. artikel 32 i forordning (EU, Euratom) nr. 966/2012, og fjerne enhver risiko for, at OLAF eventuelt blander sig i Overvågningsudvalgets medlemmers opgaver, bør der fastsættes en passende ramme for gennemførelsen af bevillingerne i forbindelse med medlemmerne af Overvågningsudvalget. Den anvisningsberettigedes delegation af beføjelser til medlemmer bør ske således, at en sådan indblanding undgås.

               (4)

               Denne afgørelse bør anvendes fra 1. januar 2016 sammen med det nye bilag I til de interne regler. Den bør derfor træde i kraft hurtigst muligt.

               (5)

               Kommissionens afgørelse 1999/352/EF, EKSF, Euratom (3) bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Artikel 6, stk. 3, i afgørelse 1999/352/EF, EKSF, Euratom affattes således:

      »3.   Med undtagelse af gennemførelsen af bevillingerne i forbindelse med medlemmerne af Overvågningsudvalget er generaldirektøren anvisningsberettiget ved delegation for gennemførelsen af de bevillinger, der er anført i bilaget vedrørende kontoret i den sektion af Den Europæiske Unions almindelige budget, som vedrører Kommissionen, og de bevillinger, der er anført i budgetposterne for bekæmpelse af svig, hvor han i henhold til de interne regler får beføjelse til at gennemføre det almindelige budget. Han kan subdelegere sine beføjelser til ansatte, der er underlagt vedtægten eller ansættelsesvilkårene for de øvrige ansatte, i overensstemmelse med nævnte interne regler.«

   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   Den finder anvendelse fra den 1. januar 2016.

      Udfærdiget i Bruxelles, den 18. december 2015.

            På Kommissionens vegne

         Jean-Claude JUNCKER

            Formand

      (1)  EUT L 298 af 26.10.2012, s. 1.

      (2)  Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (EUT L 248 af 18.9.2013, s. 1).

      (3)  Kommissionens afgørelse 1999/352/EF, EKSF, Euratom af 28. april 1999 om oprettelse af Det Europæiske Kontor for Bekæmpelse af Svig (OLAF) (EFT L 136 af 31.5.1999, s. 20).


Avis juridique important

|

31996D0219

96/219/EF: Rådets afgørelse af 26. februar 1996 om indgåelse af aftalen om videnskabeligt og teknologisk samarbejde mellem Det Europæiske Fællesskab og Canada

EF-Tidende nr. L 074 af 22/03/1996 s. 0025 - 0025

RÅDETS AFGØRELSE af 26. februar 1996 om indgåelse af aftalen om videnskabeligt og teknologisk samarbejde mellem Det Europæiske Fællesskab og Canada (96/219/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 130 M i sammenhæng med artikel 228, stk. 2, første punktum, og artikel 228, stk. 3, første afsnit,under henvisning til forslag fra Kommissionen (1),under henvisning til udtalelse fra Europa-Parlamentet (2), ogud fra følgende betragtninger:Det Europæiske Fællesskab og Canada arbejder med bestemte forskningsprogrammer på områder af fælles interesse;på grundlag af tidligere erfaringer med rammeaftalen om handelsmæssigt og økonomisk samarbejde mellem De Europæiske Fællesskaber og Canada (3) har begge parter udtrykt ønske om at etablere en mere formel ramme for gennemførelsen af det teknisk-videnskabelige samarbejde;ved afgørelse af 19. april 1993 bemyndigede Rådet Kommissionen til at føre forhandlinger om en aftale om videnskabeligt og teknologisk samarbejde mellem Det Europæiske Fællesskab og Canada;ved afgørelse af 15. juni 1995 bemyndigede Rådet Kommissionen til at undertegne aftalen på Det Europæiske Fællesskabs vegne;aftalen blev undertegnet den 17. juni 1995;aftalen om videnskabeligt og teknologisk samarbejde mellem det Europæiske Fællesskab og Canada bør godkendes -TRUFFET FØLGENDE AFGØRELSE:Artikel 1 Aftalen om videnskabeligt og teknologisk samarbejde mellem Det Europæiske Fællesskab og Canada godkendes hermed.Teksten til aftalen er knyttet til denne afgørelse.Artikel 2 Formanden for Rådet giver på Fælleskabets vegne den i aftalens artikel 12 nævnte notifikation.Udfærdiget i Bruxelles, den 26. februar 1996.På Rådets vegneS. AGNELLIFormand(1) EFT nr. C 317 af 28. 11. 1995, s. 7.(2) EFT nr. C 17 af 22. 1. 1996.(3) EFT nr. L 260 af 24. 8. 1976, s. 2.


Vigtig juridisk meddelelse

|

52007BP0120(01)

1. Europa-Parlamentets afgørelse af 24. april 2007 om decharge for gennemførelsen af budgettet for Det Europæiske Lægemiddelagentur for regnskabsåret 2005 (C6-0394/2006 - 2006/2161(DEC))

EU-Tidende nr. 074 E af 20/03/2008 s. 0227 - 0227

		1.Europa-Parlamentets afgørelse af 24. april 2007 om decharge for gennemførelsen af budgettet for Det Europæiske Lægemiddelagentur for regnskabsåret 2005 (C6-0394/2006 — 2006/2161(DEC))Europa-Parlamentet,- der henviser til det endelige årsregnskab for Det Europæiske Lægemiddelagentur for regnskabsåret 2005 [1],- der henviser til Revisionsrettens beretning om det endelige årsregnskab for Det Europæiske Lægemiddelagentur for regnskabsåret 2005 med agenturets svar [2],- der henviser til Rådets henstilling af 27. februar 2007 (5711/2007 — C6-0080/2007),- der henviser til EF-traktaten, særlig artikel 276,- der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [3], særlig artikel 185,- der henviser til Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur [4], særlig artikel 68,- der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 [5], særlig artikel 94,- der henviser til forretningsordenens artikel 71 og bilag V,- der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A6-0099/2007),1. meddeler den administrerende direktør for Det Europæiske Lægemiddelagentur decharge for gennemførelsen af agenturets budget for regnskabsåret 2005;2. fremsætter sine bemærkninger i nedenstående beslutning;3. pålægger sin formand at sende denne afgørelse og beslutningen, der udgør en integrerende del heraf, til den administrerende direktør for Det Europæiske Lægemiddelagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).[1] EUT C 266 af 31.10.2006, s. 4.[2] EUT C 312 af 19.12.2006, s. 12.[3] EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).[4] EUT L 136 af 30.4.2004, s. 1. Ændret ved forordning (EF) nr. 1901/2006 (EUT L 378 af 27.12.2006, s. 1).[5] EFT L 357 af 31.12.2002, s. 72.--------------------------------------------------


title: Rådets afgørelse (EU) 2015/2071 af 10. november 2015 om bemyndigelse af medlemsstaterne til i Den Europæiske Unions interesse at ratificere 2014-protokollen til Den Internationale Arbejdsorganisations konvention om tvangsarbejde af 1930 med hensyn til artikel 1-4 i protokollen for så vidt angår spørgsmål vedrørende retligt samarbejde i straffesager

text:
               18.11.2015

               DA

               Den Europæiske Unions Tidende

               L 301/47

         RÅDETS AFGØRELSE (EU) 2015/2071
   af 10. november 2015
   om bemyndigelse af medlemsstaterne til i Den Europæiske Unions interesse at ratificere 2014-protokollen til Den Internationale Arbejdsorganisations konvention om tvangsarbejde af 1930 med hensyn til artikel 1-4 i protokollen for så vidt angår spørgsmål vedrørende retligt samarbejde i straffesager
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 82, stk. 2, sammenholdt med artikel 218, stk. 6, litra a), nr. v),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               Unionen er fortaler for at ratificere internationale arbejdskonventioner, der af Den Internationale Arbejdsorganisation (ILO) er klassificeret som ajourførte, som et bidrag til Unionens bestræbelser på at fremme menneskerettigheder og ordentligt arbejde for alle og på at udrydde menneskehandel både i og uden for Unionen. Beskyttelsen af grundlæggende principper og rettigheder på arbejdspladsen er et vigtigt aspekt af disse bestræbelser.

               (2)

               Den Internationale Arbejdsorganisations konvention om tvangsarbejde af 1930, som 2014-protokollen supplerer, er en grundlæggende ILO-konvention og har indflydelse på regler, der henviser til grundlæggende arbejdsstandarder.

               (3)

               For så vidt som 2014-protokollen til Den Internationale Arbejdsorganisations konvention om tvangsarbejde af 1930 (»protokollen«) dækker området beskyttelse af ofre for kriminalitet, der er omfattet af artikel 82, stk. 2, i traktaten om Den Europæiske Unions funktionsmåde (TEUF), har Unionen allerede vedtaget fælles regler, der i vidt omfang dækker dette område, navnlig gennem Europa-Parlamentets og Rådets direktiv 2011/36/EU (1) og Europa-Parlamentets og Rådets direktiv 2012/29/EU (2). Protokollen kan påvirke disse fælles regler.

               (4)

               Artikel 19, stk. 4, i ILO' s statut om vedtagelse og ratificering af konventioner gælder tilsvarende for protokoller, som er bindende internationale aftaler, der skal ratificeres og er knyttet til konventioner.

               (5)

               Unionen kan ikke ratificere protokollen, da kun stater kan være parter i denne.

               (6)

               Medlemsstaterne bør derfor bemyndiges til at ratificere protokollen, idet de handler i fællesskab i Unionens interesse, vedrørende de dele, der falder ind under Unionens kompetence, i overensstemmelse med artikel 82, stk. 2, i TEUF.

               (7)

               Artikel 1-4 i protokollen indeholder forpligtelser vedrørende Unionens lovgivning om beskyttelse af ofre for kriminalitet. Som følge heraf henhører disse bestemmelser under anvendelsesområdet for tredje del, afsnit V, i TEUF, særlig artikel 82, stk. 2.

               (8)

               Artikel 82, stk. 2, i TEUF er den eneste hjemmel, denne afgørelse bør være baseret på. Protokollen, særlig artikel 4, henviser også til opholdsstatus for ofre for tvunget arbejde eller pligtmæssigt arbejde for så vidt, at dette er nødvendigt for at give disse ofre adgang til passende og effektive afhjælpende tiltag. Dette formål, der vedrører artikel 79 i TEUF, er dog blot sekundært, mens formålene vedrørende artikel 82, stk. 2, i TEUF kan bestemmes som det fremherskende formål og element.

               (9)

               I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til TFEU, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark.

               (10)

               Det Forenede Kongerige og Irland er bundet af direktiv 2011/36/EU og direktiv 2012/29/EU og deltager derfor i vedtagelsen af denne afgørelse.

               (11)

               Medlemsstaterne bør bemyndiges til at ratificere protokollen for så vidt angår anliggender vedrørende retligt samarbejde i straffesager, som indeholdes i protokollens artikel 1-4. De dele af protokollen, der henhører under den kompetence, der er tillagt Unionen, og ikke vedrører retligt samarbejde i straffesager, vil blive gjort til genstand for en afgørelse, der vedtages sideløbende med denne afgørelse —

         VEDTAGET DENNE AFGØRELSE:
   Artikel 1
   Medlemsstaterne bemyndiges herved til at ratificere 2014-protokollen til Den Internationale Arbejdsorganisations konvention om tvangsarbejde af 1930, for så vidt angår de dele, der er indeholdt i protokollens artikel 1-4, og som henhører under den kompetence, der er tillagt den Europæiske Union i henhold til artikel 82, stk. 2, i TEUF.
   Artikel 2
   Medlemsstaterne bør træffe de nødvendige foranstaltninger til at deponere deres ratifikationsinstrumenter vedrørende protokollen hos generaldirektøren for Det Internationale Arbejdsbureau hurtigst muligt og helst senest den 31. december 2016.
   Artikel 3
   Denne afgørelse er rettet til medlemsstaterne.

      Udfærdiget i Bruxelles, den 10. november 2015.

            På Rådets vegne

         P. GRAMEGNA

            Formand

      (1)  Europa-Parlamentets og Rådets direktiv 2011/36/EU af 5. april 2011 om forebyggelse og bekæmpelse af menneskehandel og beskyttelse af ofrene herfor, og om erstatning af Rådets rammeafgørelse 2002/629/RIA (EUT L 101 af 15.4.2011, s. 1).

      (2)  Europa-Parlamentets og Rådets direktiv 2012/29/EU af 25. oktober 2012 om minimumsstandarder for ofre for kriminalitet med hensyn til rettigheder, støtte og beskyttelse og om erstatning af Rådets rammeafgørelse 2001/220/RIA (EUT L 315 af 14.11.2012, s. 57).